ai4bharat/Pralekha huggingface dataset:
સૂક્ષ્મ, લઘુ અને મધ્યમ ઉદ્યોગ મંત્રાલય
MSME એન્ટરપ્રાઈઝ માટે પુનઃવર્ગીકરણ પહેલા તે જે શ્રેણીમાં હતા તેના તમામ નોન-ટેક્સ લાભો મેળવવાનું ચાલુ રાખવા માટે આવા ઉપરના ફેરફારની તારીખથી ત્રણ વર્ષના સમયગાળા માટે જારી કરાયેલી સૂચના
MSME મંત્રાલય દ્વારા S.O. 4926  એ 18.10.2022 ના રોજ સૂચિત કર્યું છે કે પ્લાન્ટ અને મશીનરી અથવા સાધનસામગ્રી અથવા ટર્નઓવર અથવા બંનેમાં રોકાણના સંદર્ભમાં ઉપરના ફેરફારોના કિસ્સામાં અને પરિણામે પુનઃ વર્ગીકરણના કિસ્સામાં, પુનઃવર્ગીકરણ પહેલા તે જે શ્રેણીમાં હતો તે કેટેગરીમાં આવા ઉપરના ફેરફારની તારીખથી ત્રણ વર્ષના સમયગાળા માટે એન્ટરપ્રાઇઝ તમામ બિન-કર લાભો મેળવવાનું ચાલુ રાખી શકશે.
આ નિર્ણય MSME હિતધારકો સાથે યોગ્ય ચર્ચા કર્યા પછી લેવામાં આવ્યો છે અને તે આત્મ નિર્ભર ભારત અભિયાનને અનુરૂપ છે. ભારત સરકારના MSME મંત્રાલયે તે રજિસ્ટર્ડ MSMEને તેમની શ્રેણીમાં અપવર્ડ ગ્રેજ્યુએશન અને પરિણામે પુનઃવર્ગીકરણના કિસ્સામાં એક વર્ષના બદલે ત્રણ વર્ષ માટે નોન-ટેક્સ બેનિફિટ્સ ચાલુ રાખવાની મંજૂરી આપી છે. બિન-કર લાભોમાં સરકારની વિવિધ યોજનાઓના લાભોનો સમાવેશ થાય છે, જેમાં જાહેર પ્રાપ્તિ નીતિ, વિલંબિત ચુકવણીઓ વગેરેનો સમાવેશ થાય છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 151
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196.14 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 72,474 થયું
સક્રિય કેસનું ભારણ હાલમાં 0.17% છે
સાજા થવાનો દર હાલમાં 98.62% નોંધાયો
છેલ્લા 24 કલાકમાં 8,518 દર્દીઓ સાજા થયા, કુલ વધીને 4,26,99,363 દર્દીઓ સાજા થયા
છેલ્લા 24 કલાકમાં ભારતમાં 12,899 નવા કેસ નોંધાયા
દૈનિક પોઝિટિવીટી દર 2.89% પહોંચ્યો
સાપ્તાહિક પોઝિટિવીટી દર હાલમાં 2.50% છે
કુલ 85.78 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,46,387 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
પ્રધાનમંત્રીનું કાર્યાલય
પ્રધાનમંત્રીએ સ્પીકર શ્રી ઓમ બિરલાને તેમના કાર્યાલયમાં બે વર્ષ પૂર્ણ કરવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ લોકસભા અધ્યક્ષ શ્રી ઓમ બિરલાને તેમના કાર્યાલયમાં બે વર્ષ પૂર્ણ કરવા બદલ અભિનંદન પાઠવ્યા હતા.
પ્રધાનમંત્રીએ અનેક ટ્વીટમાં કહ્યુંઃ
“છેલ્લા બે વર્ષમાં, શ્રી @ombirlakota જીએ અનેક નવા કદમ ઉઠાવ્યા છે, જેમણે આપણા સંસદીય લોકતંત્રને સમૃદ્ધ કર્યુ છે અને ઉત્પાદકતામાં વૃદ્ધિ કરી છે, જેનાથી અનેક ઐતિહાસિક અને સાથે જ જનસમર્થક કાયદા પસાર તયા છે. તેમને અભિનંદન!
ઉલ્લેખનીય છે કે શ્રી @ombirlakota જીએ પ્રથમવાર સાંસદો, યુવા સાંસદો અને મહિલા સાંસદોને ગૃહમાં બોલવાની તક આપવા પર ખાસ ભાર મૂક્યો છે. તેમણે વિવિધ સમિતિઓને પણ મજબૂત કરી છે, જેની આપણા લોકતંત્રમાં ભૂમિકા મહત્વપૂર્ણ છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રીય મંત્રીમંડળે તમામ સરકારી યોજનાઓમાં ફોર્ટિફાઇડ ચોખાનાં વિતરણને મંજૂરી આપી
પ્રધાનમંત્રીએ તેમનાં સ્વતંત્રતા દિવસનાં ભાષણમાં ચોખાનાં ફોર્ટિફિકેશનની જાહેરાત કરી હતી
ચોખાનાં ફોર્ટિફિકેશનનો સમગ્ર ખર્ચ  ભારત સરકાર દ્વારા વહન કરવામાં આવશે
મહિલાઓ, બાળકો, સ્તનપાન કરાવતી માતાઓમાં કુપોષણ અને આવશ્યક પોષક તત્ત્વોના અભાવને દૂર કરવા માટે ફોર્ટિફિકેશન દેશના દરેક ગરીબ વ્યક્તિને પોષણ પૂરું પાડશે
એફસીઆઇ અને રાજ્ય એજન્સીઓએ પુરવઠા અને વિતરણ માટે 88.65 LMT ફોર્ટિફાઇડ ચોખા પહેલેથી જ ખરીદ્યા છે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કૅબિનેટ સમિતિએ આજે રાષ્ટ્રીય ખાદ્ય સુરક્ષા અધિનિયમ , સંકલિત બાળ વિકાસ સેવાઓ , પ્રધાનમંત્રી પોષણ શક્તિ નિર્માણ -PM POSHAN [અગાઉની મધ્યાહન ભોજન યોજના ] અને ભારત સરકારની અન્ય કલ્યાણ યોજનાઓ  હેઠળ 2024 સુધીમાં તમામ રાજ્યો અને કેન્દ્ર શાસિત પ્રદેશોમાં તબક્કાવાર રીતે સમગ્ર લક્ષિત જાહેર વિતરણ પ્રણાલી માં ફોર્ટિફાઇડ ચોખાના સપ્લાય માટે તેની મંજૂરી આપી છે.
ચોખાના ફોર્ટિફિકેશનનો સમગ્ર ખર્ચ  જૂન, 2024 સુધી તેના સંપૂર્ણ અમલીકરણ સુધી ખાદ્ય સબસિડીના ભાગ રૂપે ભારત સરકાર દ્વારા વહન કરવામાં આવશે.
આ પહેલનાં સંપૂર્ણ અમલીકરણ માટે નીચેના ત્રણ તબક્કાઓની કલ્પના કરવામાં આવી છે:
તબક્કો -I: માર્ચ, 2022 સુધીમાં સમગ્ર ભારતમાં ICDS અને PM POSHAN ને આવરી લેવું જે અમલીકરણ હેઠળ છે.
તબક્કો- II: માર્ચ 2023 સુધીમાં બાળકોના કુંઠિત વિકાસ અંગેના તમામ મહત્વાકાંક્ષી અને ઉચ્ચ બોજવાળા જિલ્લાઓમાં  તબક્કો I ઉપર વત્તા TPDS અને OWS.
તબક્કો-Ill: ઉપરનો તબક્કો II વત્તા માર્ચ 2024 સુધીમાં દેશના બાકીના જિલ્લાઓને આવરી લે છે.
જોરશોરથી અમલીકરણના પ્રયાસોના ભાગરૂપે, ખાદ્ય અને જાહેર વિતરણ વિભાગ તમામ સંબંધિત હિસ્સેદારો જેમ કે રાજ્ય સરકાર/ કેન્દ્ર શાસિત પ્રદેશ, રેખામાં આવતાં મંત્રાલયો/વિભાગ, વિકાસ ભાગીદારો, ઉદ્યોગો, સંશોધન સંસ્થાઓ વગેરે સાથે ઇકોસિસ્ટમ સંબંધિત તમામ પ્રવૃત્તિઓનું સંકલન કરી રહ્યું છે. એફસીઆઇ અને રાજ્ય એજન્સીઓ પહેલેથી જ ફોર્ટિફાઇડ ચોખાની ખરીદીમાં રોકાયેલ છે અને પુરવઠા અને વિતરણ માટે અત્યાર સુધીમાં લગભગ 88.65 LMT ફોર્ટિફાઇડ ચોખાની ખરીદી કરવામાં આવી છે.
ભારતના માનનીય પ્રધાનમંત્રીએ 75મા સ્વતંત્રતા દિવસ  પર તેમનાં સંબોધનમાં ચોખાના ફોર્ટિફિકેશનની જાહેરાત કરી હતી જેથી કરીને મહિલાઓ, બાળકો, સ્તનપાન કરાવતી માતાઓ વગેરેમાં કુપોષણ અને આવશ્યક પોષક તત્ત્વોના અભાવને દૂર કરવા માટે દેશના દરેક ગરીબ વ્યક્તિને પોષણ પૂરું પાડી શકાય, કારણ કે તે તેમના વિકાસમાં મુખ્ય અવરોધ ઊભો કરે છે.
અગાઉ, "ચોખાનું ફોર્ટિફિકેશન અને જાહેર વિતરણ પ્રણાલી હેઠળ તેનું વિતરણ" પર કેન્દ્રીય પ્રાયોજિત પાયલોટ યોજના 2019-20થી શરૂ થતા 3 વર્ષના સમયગાળા માટે લાગુ કરવામાં આવી હતી. અગિયાર  રાજ્યો- આંધ્ર પ્રદેશ, ગુજરાત, મહારાષ્ટ્ર, તમિલનાડુ, છત્તીસગઢ, ઉત્તર પ્રદેશ, ઓડિશા, તેલંગાણા, મધ્ય પ્રદેશ, ઉત્તરાખંડ અને ઝારખંડે તેમના ઓળખાયેલા જિલ્લાઓમાં  પાઇલટ સ્કીમ હેઠળ સફળતાપૂર્વક ફોર્ટિફાઇડ ચોખાનું વિતરણ કર્યું હતું.
SD/GP/JD
.
(Visitor Counter : 140
માનવ સંસાધન વિકાસ મંત્રાલય
પરીક્ષાનો તણાવ દૂર કરવા : આવતીકાલે પ્રધાનમંત્રી સાથે પરીક્ષા પે ચર્ચા 2.0
પ્રધાનમંત્રી વિદ્યાર્થીઓ, શિક્ષકો અને માતા-પિતા સાથે ચર્ચા કરશે
પ્રધાનમંત્રી શ્રી નરેન્દ્ર મોદી આવતીકાલે દિલ્હીનાં તાલકટોરા સ્ટેડિયમથી પરીક્ષા પે ચર્ચા 2.0 અતર્ગત ભારત અને વિદેશના વિદ્યાર્થીઓ, શિક્ષકો અને માતા-પિતા સાથે ચર્ચા કરશે. આ અનોખા સમારંભમાં સામેલ થવાને લઇને પ્રધાનમંત્રી પાસેથી મૂલ્યવાન માર્ગદર્શન મેળવવા માટે વિદ્યાર્થીઓ, શિક્ષકો અને માતા-પિતામાં ભારે રોમાંચ અને ઉત્સાહ પ્રવર્તી રહ્યો છે. પ્રધાનમંત્રી એ સુનિશ્ચિત કરવા માગે છે કે વિદ્યાર્થીઓ હળવાશભર્યા વાતાવરણમાં પરીક્ષામાં આપે અને સારુ પરિણામ મેળવવા માટે કોઈ પણ પ્રકારનાં દબાવમાં ન આવે.
આવતીકાલે સવારે 11:00 વાગે શરૂ થનારા આ કાર્યક્રમને સફળ બનાવવા માટેની સંપૂર્ણ તૈયારીઓ કરી દેવામાં આવી છે. આ કાર્યક્રમનુ દૂરદર્શન તથા અન્ય ચેનલો પરથી જીવંત પ્રસારણ કરવામાં આવશે. વિવિધ રાજ્યો અને કેન્દ્ર શાસિત પ્રદેશોમાંથી આ સમારંભમાં ભાગ લેવા માટે લોકો આવી રહ્યા છે. આ વર્ષે 24 રાજ્યો અને કેન્દ્ર શાસિત પ્રદેશોના કોલેજોના વિદ્યાર્થીઓ પણ આ કાર્યક્રમમાં ભાગ લઈ રહ્યા છે. સમગ્ર ભારતમાંથી કુલ 2000 જેટલા વિદ્યાર્થીઓ અને તેમનાં માતા-પિતા તાલકટોરા સ્ટેડિયમ ખાતે યોજાનાર પરીક્ષા પે ચર્ચા 2.0 માં ભાગ લેશે.
પ્રધાનમંત્રી સાથે કોણ ચર્ચા કરશે તેની પસંદગી માટે તા. 7 થી 17 જાન્યુઆરી 2019 સુધી ધોરણ 9 થી 12ના વિદ્યાર્થીઓ, કોલેજોના સ્નાતક અને પૂર્વ સ્નાતક વિદ્યાર્થીઓ, તેમનાં માતા પિતા અને તેમના શિક્ષકો માટે એક ઓનલાઈન સ્પર્ધાનું આયોજન કરવામાં આવ્યું હતું. પ્રતિભાગિઓએ www.mygov.in વેબસાઈટ પર નિમ્નલિખિત વિષયો પર ચર્ચામાં ભાગ લીધો હતો.
ધોરણ 9 થી 12ના વિદ્યાર્થીઓ તથા સ્નાતક અને પૂર્વ સ્નાતક વર્ગના વિદ્યાર્થીઓ
અ- આકર્ષક શીર્ષક પ્રતિસ્પર્ધૉ
બ- ધોરણ 9 થી 12 માટે - ‘મારી પ્રેરણા’ સ્પર્ધા
ક- સ્નાતક અને પૂર્વ સ્નાતક વર્ગો માટે - ‘મારી સફળતાનો મંત્ર’
શિક્ષકો માટે - અધ્યાપકના વિચારો 
માતા-પિતા માટે - મારા પરીક્ષા યોદ્ધા પાસેથી શિખવું 
MyGov પોર્ટલ પર કુલ 1,02,173 લોકોએ ઓનલાઈન સ્પર્ધામાં ભાગ લીધો હતો. તે અંગેની વિગતો તમામ રાજ્યો અને કેન્દ્ર શાસિત પ્રદેશોએ રચેલી પસંદગી સમિતિને આપવામાં આવી હતી, તેમના દ્વારા 2000 લોકોની આખરી પસંદગી કરવા માટે મોકલી આપવામાં આવી હતી
પરીક્ષા પે ચર્ચા 2018થી વિપરિત આ વર્ષે માત્ર www.MyGov.in વેબસાઈટ પર યોજાયેલી સ્પર્ધામાં વિજયી બનેલા વિદ્યાર્થીઓ, શિક્ષકો અને માતા-પિતા જ તાલકટોરા સ્ટેડિયમ ખાતે યોજાયેલી ચર્ચામાં પ્રધાનમંત્રી સાથે સામેલ થઈ શકશે.
ગયા વર્ષે માત્ર દિલ્હી/એનસીઆરના વિદ્યાર્થીઓને આમંત્રણ આપવામાં આવ્યુ હતુ. આ વર્ષે સૌપ્રથમ વાર સમગ્ર ભારતમાથી વિદ્યાર્થીઓ ઉપરાંત રશિયા, નાઈજીરીયા, ઈરાન, નેપાળ, દોહા, કુવૈત, સાઉદી અરેબિયા, અને સિંગાપુર જેવા દેશોમાંથી પણ લોકો ભાગ લઈ રહ્યા છે.
આ વર્ષે 10 મિનીટના સાસંકૃતિક કાર્યક્રમનો પણ સમાવેશ કરવામાં આવ્યો છે, જેમાં કલા ઉત્સવ સ્પર્ધાના વિજેતા વિદ્યાર્થીઓ  વગેરે, તેમનાં માતા પિતા અને શિક્ષકો કાર્યક્રમ આપશે.
ગયા વર્ષે પરીક્ષાની તાણ ઓછી કરવા માટે યોજાયેલી પરીક્ષા પે ચર્ચા પછી માનવ સંસાધન વિકાસ મંત્રાલય દ્વારા લેવાયેલા પગલાઓને આધારે બનેલી એક ટૂંકી ફિલ્મ પણ દર્શાવવામાં આવશે.
તા. 29મી જાન્યુઆરીના રોજ તમામ સરકારી અને સીબીએસઈ શાળાઓમાં તથા ઉચ્ચ શિક્ષણની સંસ્થાઓમાં આ કાર્યક્રમનુ જીવંત પ્રસારણ થાય તે માટેની વ્યવસ્થા કરવામાં આવી છે.
NP/GP/RP
(Visitor Counter : 233
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસનું ભારણ આજે ઘટીને 3.32 લાખ થયું
છેલ્લા 17 દિવસથી ભારતમાં દૈનિક 40 હજારથી ઓછા કેસ નોંધાયા
છેલ્લા 11 દિવસથી દૈનિક મૃત્યુ 500 કરતા ઓછા
ભારતમાં કુલ સક્રિય કેસમાં સતત ઘટાડાનું વલણ યથાવત છે. દેશના સક્રિય કેસનું ભારણ 3,32,002 છે. કુલ પોઝિટીવ કેસમાંથી સક્રિય કેસનો હિસ્સો વધુ ઘટીને 3.34% થઈ ગયો છે.
ભારતમાં છેલ્લા 24 કલાકમાં ફક્ત 26,382 વ્યક્તિઓ કોવિડથી સંક્રમિત થયા છે. એ જ સમયગાળામાં ભારતમાં 33,813 સાજા થયેલા કેસની નવી સંખ્યા નોંધાઈ હતી, જે સક્રિય કેસના ભારણમાં 7,818 કેસના ચોખ્ખા ઘટાડાને સુનિશ્ચિત કરે છે.
ભારતમાં છેલ્લા 17 દિવસથી દૈનિક નવા 40,000થી ઓછા કેસ નોંધાયા છે.
છેલ્લાં 7 દિવસમાં ભારતમાં પ્રત્યેક દસ લાખની વસતીએ નવા કેસ  છે જે વિશ્વ સ્તરની સરખામણીએ સૌથી નીચામાંના એક છે.
સાજા થયેલા કેસની કુલ સંખ્યા 94.5 લાખ  થઇ ગઈ છે. સાજા થવાનો દર પણ વધીને 95.21% થયો છે.
નવા સાજા થયેલા કેસમાંથી 76.43% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
કેરળમાં નવા સાજા થયેલા 5,066 કેસ સાથે એક દિવસમાં સાજા થયેલા કેસની મહત્તમ સંખ્યા નોંધાઈ છે. છેલ્લા 24 કલાકમાં મહારાષ્ટ્રમાં 4,395 લોકો સાજા થયા છે, ત્યારબાદ પશ્ચિમ બંગાળમાં 2,965 લોકો સાજા થયા છે.
નવા કેસોમાંથી 75.84% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
કેરળમાં સૌથી વધુ દૈનિક નવા કેસ 5,218 નોંધાયા છે. તે પછી મહારાષ્ટ્ર અને પશ્ચિમ બંગાળમાં અનુક્રમે 3,442 અને 2,289 નવા કેસ નોંધાયા છે.
છેલ્લા 24 કલાકમાં 387 લોકોના મૃત્યુ થયા છે.
નવા મૃત્યુઆંકમાંથી 75.19% કેસ દસ રાજ્યો / કેન્દ્રશાસિત પ્રદેશોમાં થયા છે. મહારાષ્ટ્રમાં સૌથી વધુ  લોકોના મૃત્યુ થયા છે. પશ્ચિમ બંગાળ અને દિલ્હીમાં અનુક્રમે 45 અને 41 દૈનિક મૃત્યુ થયા છે.
ભારતમાં દૈનિક મૃત્યુ સતત ઘટાડા ના સ્તર પર છે. છેલ્લા 11 દિવસથી 500 કરતા ઓછા દૈનિક મૃત્યુ નોંધાયા છે.
છેલ્લાં 7 દિવસમાં ભારતમાં પ્રત્યેક દસ લાખની વસતીએ નવા મૃત્યુ  એ વૈશ્વિક સરખામણીએ સૌથી નીચામાંના એક છે.
SD/GP/BT
(
પ્રધાનમંત્રીનું કાર્યાલય
ભારતમાં આગમન પછી બેંગલુરુમાં HAL એરપોર્ટની બહાર ઉષ્માભર્યા સ્વાગત પર પીએમના ભાષણનો મૂળપાઠ
ભારત માતા કી જય, ભારત માતા કી જય,
ભારત માતા કી જય, ભારત માતા કી જય,
ભારત માતા અમર રહો,
તમે મારી સાથે નારા લગાવો, જય જવાન-જય કિસાન, જય જવાન-જય કિસાન,
આગળ હું એક વખત વધુ કહું છું. હું કહીશ જય વિજ્ઞાન, તમે કહેશો જય સંશોધન, જય વિજ્ઞાન – જય સંશોધન, જય વિજ્ઞાન - જય સંશોધન, જય વિજ્ઞાન - જય સંશોધન, જય સૈનિક - જય ખેડૂત, જય સૈનિક - જય ખેડૂત, જય વિજ્ઞાન - જય સંશોધન, જય વિજ્ઞાન - જય સંશોધન, જય વિજ્ઞાન -જય સંશોધન.
સૂર્યોદયનો સમય હોય અને બેંગ્લોરનો આ નજારો હોય, જ્યારે દેશના વૈજ્ઞાનિકો દેશને આટલી મોટી ભેટ આપે છે, આટલી મોટી સિદ્ધિ હાંસલ કરે છે, તો જે દ્રશ્ય આજે હું બેંગ્લોરમાં જોઈ રહ્યો છું, તે જ દ્રશ્ય મેં ગ્રીસમાં જોયું. જોહાનિસબર્ગમાં પણ જોવા મળ્યું. વિશ્વના દરેક ખૂણામાં, માત્ર ભારતીય વિજ્ઞાનમાં વિશ્વાસ રાખનારાઓ જ નહીં, ભવિષ્યને જોનારાઓ, માનવતાને સમર્પિત તમામ લોકો આવા જોશ અને ઉત્સાહથી ભરેલા છે. તમે આટલી વહેલી સવારે આવી ગયા, હું મારી જાતને રોકી શક્યો નહીં. કારણ કે હું અહીંથી દૂર વિદેશમાં હતો, મેં નક્કી કર્યું કે જ્યારે હું ભારત જઈશ ત્યારે હું સૌથી પહેલા બેંગ્લોર જઈશ, સૌથી પહેલા હું એ વૈજ્ઞાનિકોને નમન કરીશ. હવે જો તમારે આટલા દૂરથી આવવું હતું તો ક્યારે પહોંચશો, અહીં-ત્યાં 5-50 મિનિટ લાગે છે. અહીં, મેં આદરણીય મુખ્યમંત્રી, નાયબ મુખ્યમંત્રી, રાજ્યપાલ, આ બધાને આટલી ઝડપથી તકલીફ ન લેવા વિનંતી કરી હતી. હું વૈજ્ઞાનિકોને સલામ કરીને રવાના થઈશ. તેથી મેં તેમને વિનંતી કરી હતી, પરંતુ જ્યારે હું ઔપચારિક રીતે કર્ણાટક આવીશ ત્યારે મુખ્યમંત્રી, નાયબ મુખ્યમંત્રીએ પ્રોટોકોલનું પાલન કરવું જોઈએ. પરંતુ તેમણે સહકાર આપ્યો, હું તેમનો આભાર વ્યક્ત કરું છું, હું તેમને અભિનંદન આપું છું.
સાથીઓ,
અહીં મારા ભાષણનો આ સમય નથી, કારણ કે મારું મન એ વૈજ્ઞાનિકો સુધી પહોંચવા માટે ખૂબ જ ઉત્સુક છે, પરંતુ હું તમારો આભાર માનું છું કે બેંગ્લોરના નાગરિકો આજે પણ એ ક્ષણને ઉત્સાહ અને ઉલ્લાસથી જીવી રહ્યા છે. હું એટલી વહેલી સવારે જોઉં છું કે નાના બાળકો પણ મને દેખાય છે. આ ભારતનું ભવિષ્ય છે. મારી સાથે ફરી બોલો, ભારત માતા કી-જય, ભારત માતા કી-જય, ભારત માતા કી-જય, જય જવાન-જય કિસાન, જય જવાન-જય કિસાન, જય જવાન-જય કિસાન. હવે જય વિજ્ઞાન - જય સંશોધન, જય વિજ્ઞાન - જય સંશોધન, જય વિજ્ઞાન – જય સંશોધન, જય વિજ્ઞાન - જય સંશોધન, જય વિજ્ઞાન - જય સંશોધન,
ખૂબ ખૂબ આભાર સાથીઓ.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્રીય મંત્રીમંડળે ભારત અને યુનાઈટેડ આરબ અમીરાત  વચ્ચે ઉદ્યોગો અને અદ્યતન ટેક્નોલોજીઝનાં ક્ષેત્રમાં સહકાર અંગેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત અને યુનાઈટેડ આરબ અમીરાત  વચ્ચે ઉદ્યોગો અને અદ્યતન ટેકનોલોજીનાં ક્ષેત્રમાં સહકાર પર દ્વિપક્ષીય સમજૂતી કરાર  પર હસ્તાક્ષર કરવાના પ્રસ્તાવને મંજૂરી આપી છે.
ભારત-યુએઈના વધતા જતા આર્થિક અને વ્યાપારી સંબંધો બંને દેશો વચ્ચે ઝડપી વૈવિધ્યકરણ અને ગહન દ્વિપક્ષીય સંબંધોની સ્થિરતા અને મજબૂતીમાં ફાળો આપે છે. 1970ના દાયકામાં વાર્ષિક US$180 મિલિયન ના મૂલ્યનો ભારત-UAE દ્વિપક્ષીય વેપાર વધીને US$ 60 બિલિયન  થયો છે, જે UAEને વર્ષ 2019-20 માટે ચીન અને યુએસ પછી ભારતનો ત્રીજો સૌથી મોટો વેપારી ભાગીદાર બનાવે છે. વધુમાં, UAE વર્ષ 2019-2020 માટે US$ 29 બિલિયન ના નિકાસ મૂલ્ય સાથે  ભારતનું બીજું સૌથી મોટું નિકાસ સ્થળ છે. UAE ભારતમાં 18 બિલિયન યુએસ ડોલર ના અંદાજિત રોકાણ સાથે આઠમું સૌથી મોટું રોકાણકાર છે. UAEમાં ભારતીય મૂડીરોકાણ આશરે US$ 85 બિલિયન  હોવાનો અંદાજ છે.
ભારત અને UAEએ 18/02/2022 ના રોજ દ્વિપક્ષીય "કોમ્પ્રિહેન્સિવ ઇકોનોમિક પાર્ટનરશિપ એગ્રીમેન્ટ"  પર હસ્તાક્ષર કર્યા છે. આ કરાર ભારત અને યુએઇ વચ્ચેનો વેપાર આગામી પાંચ વર્ષમાં US$ 60 બિલિયન થી વધારીને US$ 100 બિલિયન  કરવાની ક્ષમતા ધરાવે છે.
આ એમઓયુ નીચેનાં ક્ષેત્રોમાં પરસ્પર લાભદાયી ધોરણે સહકારની કલ્પના કરે છે:
- ઉદ્યોગોની સપ્લાય ચેઇનની સ્થિતિસ્થાપકતાને મજબૂત બનાવવી
- નવીનીકરણીય અને ઊર્જા કાર્યક્ષમતા
- આરોગ્ય અને જીવન વિજ્ઞાન
- સ્પેસ સિસ્ટમ્સ
- આર્ટિફિશિયલ ઇન્ટેલિજન્સ
- ઇન્ડસ્ટ્રી 4.0 સક્ષમ કરતી ટેકનોલોજી
- માનકીકરણ, મેટ્રોલોજી, અનુરૂપ મૂલ્યાંકન, માન્યતા, અને હલાલ પ્રમાણપત્ર.
આ એમઓયુનો ઉદ્દેશ્ય બંને દેશોમાં રોકાણો, ટેક્નોલોજી ટ્રાન્સફર અને ઉદ્યોગોમાં મુખ્ય ટેક્નોલોજીની જમાવટ દ્વારા ઉદ્યોગોને મજબૂત અને વિકાસ કરવાનો છે. તેનાથી સમગ્ર અર્થવ્યવસ્થામાં રોજગારી સર્જાવાની શક્યતા છે.
આ એમઓયુનાં અમલીકરણથી પરસ્પર સહકારનાં તમામ ક્ષેત્રોમાં સંશોધન અને નવીનતામાં વધારો થઈ શકે છે, ખાસ કરીને રિન્યુએબલ એનર્જી, આર્ટિફિશિયલ ઈન્ટેલિજન્સ, ઈન્ડસ્ટ્રીને સક્ષમ કરતી ટેકનોલોજી અને આરોગ્ય અને જીવન વિજ્ઞાનનાં ક્ષેત્રોમાં. આનાથી આ ક્ષેત્રોની વૃદ્ધિ, સ્થાનિક ઉત્પાદનમાં વધારો, નિકાસમાં વધારો અને આયાતમાં ઘટાડો થઈ શકે છે.
આ એમઓયુ પર હસ્તાક્ષર કરવાથી, ભારતને આત્મનિર્ભર રાષ્ટ્ર બનાવવા માટે ભારતના માનનીય પ્રધાનમંત્રી દ્વારા આપવામાં આવેલ મજબૂત આહવાન, આત્મનિર્ભર ભારતનાં લક્ષ્યને પરિપૂર્ણ કરવામાં પરિણમશે.
SD/GP/JD
(
માર્ગ પરિવહન અને રાજમાર્ગ મંત્રાલય
વેપાર કરવાની સરળતા અને ડીલરો દ્વારા નોંધાયેલા વાહનોના વેચાણ અને ખરીદીમાં પારદર્શિતાને પ્રોત્સાહન આપવા માટે ડ્રાફ્ટ નોટિફિકેશન
માર્ગ પરિવહન અને ધોરીમાર્ગ મંત્રાલય એ 12 સપ્ટેમ્બર 2022ના રોજ એક ડ્રાફ્ટ નોટિફિકેશન G.S.R 693 બહાર પાડ્યું છે જેથી વેપાર કરવામાં સરળતા અને ડીલરો દ્વારા નોંધાયેલા વાહનોના વેચાણ અને ખરીદીમાં પારદર્શિતાને પ્રોત્સાહન મળે.
ભારતમાં પૂર્વ-માલિકીનું કાર બજાર ધીમે ધીમે સ્થાન મેળવી રહ્યું છે. તાજેતરના વર્ષોમાં, ઓનલાઈન માર્કેટપ્લેસના આગમન, જે પૂર્વ-માલિકીના વાહનોની ખરીદી અને વેચાણ સાથે સંકળાયેલા છે, તેણે આ બજારને વધુ પ્રોત્સાહન આપ્યું છે.
વર્તમાન ઇકોસિસ્ટમમાં, ઘણી સમસ્યાઓનો સામનો કરવો પડી રહ્યો હતો જેમ કે. અનુગામી ટ્રાન્સફર કરનારને વાહનના ટ્રાન્સફર દરમિયાન, તૃતીય પક્ષની નુકસાની જવાબદારીઓ અંગેના વિવાદો, ડિફોલ્ટરના નિર્ધારણમાં મુશ્કેલી વગેરે.
MoRTHએ પૂર્વ માલિકીની કાર બજાર માટે વ્યાપક નિયમનકારી ઇકોસિસ્ટમ બનાવવા માટે કેન્દ્રીય મોટર વાહન નિયમો, 1989ના પ્રકરણ IIIમાં સુધારાની દરખાસ્ત કરી છે.
સૂચિત નિયમોની મુખ્ય જોગવાઈઓ નીચે મુજબ છે:
1. ડીલરની અધિકૃતતા ઓળખવા માટે નોંધાયેલા વાહનોના ડીલરો માટે અધિકૃતતા પ્રમાણપત્ર રજૂ કરવામાં આવ્યું છે.
2. વધુમાં, રજિસ્ટર્ડ માલિક અને ડીલર વચ્ચે વાહનની ડિલિવરીની સૂચના માટેની પ્રક્રિયા વિગતવાર આપવામાં આવી છે.
3. નોંધાયેલા વાહનોના કબજામાં ડીલરની સત્તાઓ અને જવાબદારીઓ પણ સ્પષ્ટ કરવામાં આવી છે.
4. ડીલરોને તેમના કબજામાં રહેલા મોટર વાહનોના નોંધણી પ્રમાણપત્ર/ ફિટનેસના પ્રમાણપત્રના નવીકરણ, ડુપ્લિકેટ નોંધણી પ્રમાણપત્ર, એનઓસી, માલિકીના સ્થાનાંતરણ માટે અરજી કરવાની સત્તા આપવામાં આવી છે.
5. નિયમનકારી પગલા તરીકે, ઇલેક્ટ્રોનિક વાહન ટ્રિપ રજિસ્ટરની જાળવણી ફરજિયાત કરવામાં આવી છે જેમાં હાથ ધરવામાં આવેલા પ્રવાસનો હેતુ, ડ્રાઈવર, સમય, માઈલેજ વગેરે ટ્રિપની વિગતો હશે.
આ નિયમો રજિસ્ટર્ડ વાહનોના વચેટિયા/ડીલરોને ઓળખવામાં અને સશક્તિકરણ કરવામાં તેમજ આવા વાહનોના વેચાણ અથવા ખરીદીમાં છેતરપિંડીની પ્રવૃત્તિઓ સામે પર્યાપ્ત સુરક્ષા પ્રદાન કરવાની અપેક્ષા રાખવામાં આવે છે.
ત્રીસ દિવસના સમયગાળામાં તમામ હિતધારકો પાસેથી ટિપ્પણીઓ અને સૂચનો આમંત્રિત કરવામાં આવે છે.
ગેઝેટ નોટિફિકેશન માટે અહીં ક્લિક કરો
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 141
મંત્રીમંડળ
મંત્રીમંડળને રેલવે ક્ષેત્રમાં ટેકનિકલ સહયોગ અંગે ભારત અને ઇન્ડોનેશિયા વચ્ચેના સમજૂતી કરારની માહિતી આપવમાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકને રેલવે ક્ષેત્રમાં ટેકનીકલ સહયોગ માટે ભારત અને ઇન્ડોનેશિયા વચ્ચે થયેલા સમજૂતી કરારો વિશે માહિતી આપવામાં આવી હતી. આ એમઓયુ પર 29 મે, 2018ના રોજ હસ્તાક્ષર કરવામાં આવ્યા હતા.
આ એમઓયુ નીચેના મહત્વના ક્ષેત્રોમાં પહોંચ કેળવવા માટે સહયોગનું માળખું પૂરું પાડશે:
- ક્ષમતા નિર્માણ સહીત જ્ઞાન, ટેકનોલોજી, સંસ્થાગત સહયોગનું આદાન-પ્રદાન
- રેલવેમાં રોલિંગ સ્ટોક અને સાથે-સાથે સિગ્નલ અને સંચાર પ્રણાલીનું આધુનીકરણ
- રેલવે સંચાલન, વ્યવસ્થાપન અને નિયમનનું આધુનીકરણ;
- આંતર મૉડલ પરિવહન, લૉજિસ્ટિક પાર્ક અને ભાડા ટર્મિનલનો વિકાસ;
- પાટાઓ, પુલો, ટનલ, ઓવરહેડ વીજળીકરણ અને ઊર્જા પુરવઠા સુવિધા સહિતના સ્થાયી માળખાગત બાંધકામો માટે નિર્માણ અને વ્યવસ્થાપન ટેકનોલોજીનું આદાન-પ્રદાન;
- સહયોગ માટેના અન્ય ક્ષેત્રો કે જે બંને પક્ષો દ્વારા સંયુક્ત રીતે નક્કી કરવામાં આવે.
પૃષ્ઠભૂમિકા
રેલવે મંત્રાલયે રેલ ક્ષેત્રમાં તકનીકી સહયોગ માટે વિવિધ વિદેશી સરકારો અને રાષ્ટ્રીય રેલવે સાથે સમજૂતી કરારો પર હસ્તાક્ષર કર્યા છે. પસંદ કરાયેલા સહયોગના વિસ્તારોમાં હાઈ સ્પીડ કોરીડોર, વર્તમાન માર્ગોની ઝડપમાં વૃદ્ધિ, વિશ્વ કક્ષાના સ્ટેશનોનો વિકાસ, ભારે ભાર વહન કાર્યો અને રેલવેના માળખાગત બાંધકામનું આધુનીકરણ વગેરેનો સમાવેશ થાય છે. આ સહયોગ વડે પારસ્પરિક હિતના ક્ષેત્રમાં રેલવે ટેકનોલોજી એન્ડ ઓપરેશન, જ્ઞાન વહેંચણી, ટેકનીકલ મુલાકાતો, તાલીમ અને સેમિનાર તથા કાર્યશાળાઓ દ્વારા વિકાસની માહિતીના આદાન-પ્રદાન કરવામાં આવશે.
RP
(Visitor Counter : 137
નાણા મંત્રાલય
કેન્દ્રીય બજેટ 2022-23 1લી ફેબ્રુઆરી, 2022ના રોજ પેપરલેસ સ્વરૂપમાં રજૂ કરવામાં આવશે
કેન્દ્રીય બજેટ બનાવવાની પ્રક્રિયાના અંતિમ તબક્કાને ચિહ્નિત કરવા માટે, ચાલુ રોગચાળા અને આરોગ્ય સુરક્ષાની ચિંતાઓને કારણે હલવા સમારંભને બદલે તેમના કાર્યસ્થળ પર "લોક-ઇન" માટે મુખ્ય કર્મચારીઓને મીઠાઈઓ પૂરી પાડવામાં આવી છે
કેન્દ્રીય બજેટ 2022-23 સંસદમાં રજૂ થયા બાદ મોબાઈલ એપ પર ઉપલબ્ધ થશે
તમામ હિસ્સેદારોને કેન્દ્રીય બજેટની માહિતીની સરળ અને ઝડપી ઍક્સેસ પ્રદાન કરવા માટે "યુનિયન બજેટ મોબાઇલ એપ્લિકેશન" તૈયાર કરાઈ
મોબાઇલ એપ દ્વિભાષી  છે અને એન્ડ્રોઇડ અને iOS બંને પ્લેટફોર્મ પર ઉપલબ્ધ છે
યુનિયન બજેટ વેબ પોર્ટલ  પરથી મોબાઈલ એપ ડાઉનલોડ કરી શકાશે
તમામ બજેટ દસ્તાવેજો યુનિયન બજેટ વેબ પોર્ટલ પર ડાઉનલોડ કરવા માટે પણ ઉપલબ્ધ રહેશે
કેન્દ્રીય બજેટ 2022-23 કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણ દ્વારા 1લી ફેબ્રુઆરી, 2022ના રોજ પેપરલેસ સ્વરૂપમાં રજૂ કરવામાં આવનાર છે.
કેન્દ્રીય બજેટ બનાવવાની પ્રક્રિયાના અંતિમ તબક્કાને ચિહ્નિત કરવા માટે, પ્રવર્તમાન રોગચાળાની પરિસ્થિતિ અને જરૂરિયાતને ધ્યાનમાં રાખીને દર વર્ષે પરંપરાગત હલવા સમારોહને બદલે, તેમના કાર્યસ્થળો પર "લોક-ઇન" થવાને કારણે મુખ્ય કર્મચારીઓને આરોગ્ય સુરક્ષા પ્રોટોકોલનું અવલોકન સાથે મીઠાઈઓ પૂરી પાડવામાં આવી હતી.
બજેટની ગુપ્તતા જાળવવા માટે, બજેટ બનાવવા સાથે સંકળાયેલા અધિકારીઓને "લોક-ઇન" કરવામાં આવે છે. નોર્થ બ્લોકની અંદર સ્થિત બજેટ પ્રેસ, કેન્દ્રીય બજેટની રજૂઆત સુધીના સમયગાળામાં તમામ અધિકારીઓને રાખે છે. સંસદમાં કેન્દ્રીય નાણામંત્રી દ્વારા બજેટ રજૂ કર્યા બાદ જ આ અધિકારીઓ અને કર્મચારીઓ તેમના નજીકના અને પ્રિયજનોના સંપર્કમાં આવશે.
ઐતિહાસિક પગલામાં, 2021-22નું કેન્દ્રીય બજેટ પ્રથમ વખત પેપરલેસ સ્વરૂપમાં રજૂ કરવામાં આવ્નાર છે. સંસદના સભ્યો  અને સામાન્ય લોકો દ્વારા બજેટ દસ્તાવેજોની મુશ્કેલી મુક્ત ઍક્સેસ માટે "યુનિયન બજેટ મોબાઇલ એપ્લિકેશન" પણ લોન્ચ કરવામાં આવી હતી. સંસદમાં 1લી ફેબ્રુઆરી 2022ના રોજ બજેટ રજૂ કરવાની પ્રક્રિયા પૂર્ણ થયા બાદ કેન્દ્રીય બજેટ 2022-23 મોબાઇલ એપ પર પણ ઉપલબ્ધ થશે.
મોબાઇલ એપ્લિકેશન 14 કેન્દ્રીય બજેટ દસ્તાવેજોની સંપૂર્ણ ઍક્સેસની મંજૂરી આપે છે, જેમાં બંધારણ દ્વારા નિર્ધારિત બજેટ ભાષણ, વાર્ષિક નાણાકીય નિવેદન , ગ્રાન્ટ્સની માંગ , ફાઇનાન્સ બિલ વગેરેનો સમાવેશ થાય છે. મોબાઇલ એપ દ્વિભાષી  છે અને એન્ડ્રોઇડ અને iOS બંને પ્લેટફોર્મ પર ઉપલબ્ધ છે.
યુનિયન બજેટ વેબ પોર્ટલ  પરથી પણ એપ ડાઉનલોડ કરી શકાય છે. બજેટ દસ્તાવેજો સામાન્ય લોકો દ્વારા યુનિયન બજેટ વેબ પોર્ટલ  પર ડાઉનલોડ કરવા માટે પણ ઉપલબ્ધ રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(Visitor Counter : 282
માર્ગ પરિવહન અને રાજમાર્ગ મંત્રાલય
ઢોલા-સદિયા : પૂર્વોત્તર માટે નવી આશાનો પુલ
નવી દિલ્હી, 25-05-2017
પ્રધાનમંત્રી શ્રી નરેન્દ્ર મોદી આવતી કાલે આસામમાં દેશની સૌથી લાંબી નદી પુલ ઢોલા-સદિયાનું ઉદ્ઘાટન કરશે. આનું ઉદ્ઘાટન થવાથી પૂર્વોત્તરમાં રોડ સંપર્કમાં એક પ્રમુખ બદલાવ આવશે. આ પુલ ત્રણ લેનનો હશે તથા 9.15 કિલોમીટર લાંબા પુલનું નિર્માણ બ્રહ્મપુત્રની સહાયક નદી લોહિત પર કરાયું છે. આ પુલ આસામના ઢોલાના અરૂણાચલના સાદિયાથી જોડાશે. આ પુલ અસ્તિત્વમાં આવવાથી આ ક્ષેત્રમાં સંપર્કનું લાંબુ અંતર કપાઈ જશે. અત્યાર સુધી બ્રહ્મપુત્રને પાર કરવા માટે માત્ર દિવસના સમયે નૌકાના ઉપયોગ કરાતો હતો. અને પૂર દરમિયાન આ પણ શક્ય નહોતું થતું. બ્રહ્મપુત્ર નદી પર બનેલો અંતિમ પુલ તેજપુર સ્થિત કાલિયાભોમોરા પુલ હતો. કાલે આ પુલનું ઉદ્ઘાટન થયા બાદ ઉપરી આસામ અને અરૂણાચલ પ્રદેશના પૂર્વીય ભાગ માટે 24X7 સંપર્ક સુનિશ્ચિત થઈ જશે.
આ પુલ બનવાથી આસામના રાષ્ટ્રીય રાજમાર્ગ – 37માં રૂપાઈ અને અરૂણાચલ પ્રદેશના રાષ્ટ્રીય રાજમાર્ગ-52માં મેકા/રોઈંગની વચ્ચે 165 કિલોમીટરનું અંતર કપાઈ જશે. આ બે સ્થળોની વચ્ચે યાત્રા કરવામાં વર્તમાનમાં 6 કલાકનો સમય લાગતો હતો, જે હવે ઘટીને 1 કલાક થઈ જશે અને આ રીતે 5 કલાકના સમયની બચત થશે. આના પરિણામ સ્વરૂપ પ્રતિદિવસ પેટ્રોલ અને ડીઝલમાં 10 લાખ રૂપિયા સુધીની બચત થશે.
ઢોલા-સદિયા પુલથી પૂર્વોત્તરમાં વિકાસનો નવો માર્ગ ખુલશે. આ પુલના નિર્માણથી સુદૂર અને પછાત ક્ષેત્રોને માર્ગ સાથે જોડવાની તક મળશે. આ પુલ ઉપરી આસામના બ્રહ્મપુત્ર અને અરૂણાચલ પ્રદેશના સંપૂર્ણ આર્થિક વિકાસમાં એક મહત્વપૂર્ણ યોગદાન આપશે. આ ઉપરાંત આ અરૂણાચલ પ્રદેશના સીમાવર્તી ક્ષેત્રોમાં દેશની વ્યૂહાત્મક આવશ્યક્તાઓને પૂરી કરશે તથા રાજ્યમાં ચાલતી કોઈપણ પણ વીજળી પરિયોજનાઓને સુવિધાજનક બનાવવામાં મદદ કરશે કેમ કે સંપર્ક નહીં થવાને કારણે ઘણી વીજળી પરિયોજનાઓને આગળ વધવામાં મુશ્કેલી પડતી હતી.
ઢોલા-સદિયા પુલ પરિયોજનાની કુલ લંબાઈ બંને તરફના માર્ગો મળીને કુલ 28.50 કિલોમીટર છે અ પુલની લંબાઈ 9.15 કિલોમીટર છે. આ પુલનું નિર્માણ બીઓટી એન્યુટી દ્વારા કરાયું છે જેનો કુલ ખર્ચ 2,056 કરોડ રૂપિયા છે. આ પુલનો ઉદ્દેશ આસામ અને અરૂણાચલ પ્રદેશા લોકોને એક બીજાની નજીક લાવવાનો છે.
AP/GP
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીની મોઝામ્બિક પ્રજાસત્તાકના રાષ્ટ્રપતિ સાથે મુલાકાત
પ્રધાનમંત્રી શ્રી નરેન્દ્ર મોદીએ 15મી BRICS સમિટ દરમિયાન મોઝામ્બિક પ્રજાસત્તાકના રાષ્ટ્રપતિ H.E. ફિલિપ જેકિન્ટો ન્યુસીને 24 ઓગસ્ટ 2023ના રોજ જોહાનિસબર્ગમાં મળ્યા.
બંને નેતાઓએ સંસદીય સંપર્કો, સંરક્ષણ, આતંકવાદ વિરોધી, ઉર્જા, ખાણકામ, આરોગ્ય, વેપાર અને રોકાણ, ક્ષમતા નિર્માણ, દરિયાઈ સહયોગ અને લોકો વચ્ચેના સંબંધો સહિતના ક્ષેત્રો સહિત દ્વિપક્ષીય સંબંધોને આગળ વધારવાના માર્ગો પર ફળદાયી ચર્ચા કરી હતી.
પ્રધાનેમંત્રીએ વોઈસ ઓફ ધ ગ્લોબલ સાઉથ સમિટમાં રાષ્ટ્રપતિ ન્યુસીની સહભાગિતાની પ્રશંસા કરી.
રાષ્ટ્રપતિ ન્યુસીએ ચંદ્રયાન મિશનની સફળતા પર પ્રધાનમંત્રીને અભિનંદન આપ્યા અને આફ્રિકન યુનિયનના G20 કાયમી સભ્યપદ માટે ભારતની પહેલની પણ પ્રશંસા કરી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(